Karsanipun Kangjêng Nabi Ngisa, ngandika makatên punika aparing pitêdah, bilih manungsa punika sami kawênangakên nyumêrêpi wêwadosipun dumadosing jagad (karatoning Allah), anggêripun purun kangelan angudi dhatêng wêwados wau, ananging tiyang ingkang kathah-kathah, ingkang taksih tidha-tidha ing budi punika anggènipun kaparingan kawruh kalayan pasêmon. Supados sami pirsa dhatêng Gusti Allah tuwin karsanipun.